Държавен вестник, бр. 61, 2014 г., стр. 17

БРОЙ  61	
Д Ъ Р Ж А В Е Н  В Е С Т Н И К 	
СТР.  17  
„(4) Актове за установяване на админи­
стративните нарушения и наказателните 
постановления по смисъла на Закона за адми­
нистративните нарушения и наказания, както 
и индивидуалните административни актове 
по смисъла на Административнопроцесуалния 
кодекс може да се връчват на всяко физическо 
лице, което се намира в търговския обект и 
което е в граждански или трудови правоот­
ношения с лицето, срещу което са издадени.“
§ 81. В допълнителните разпоредби се 
правят следните изменения и допълнения:
1. Параграф 1а се изменя така: 
„§ 1а. При противоречие между разпоред­
бите на глава четвърта, раздел III и разпо­
редби на правото на Европейския съюз или 
на българското законодателство, въвеждащо 
изисквания на правото на Европейския съюз, 
които съдържат специални изисквания относно 
нелоялните търговски практики, се прилагат 
разпоредбите на правото на Европейския 
съюз или на българското законодателство, 
въвеждащо изисквания на правото на Евро­
пейския съюз, за тези специални аспекти на 
нелоялните търговски практики.“ 
2. Параграф 1б се изменя така:
„§ 1б. При противоречие между разпоредби­
те на глава четвърта, раздел III и разпоредбите 
на друг закон, който не въвежда изисквания на 
правото на Европейския съюз, които предвиж­
дат по-строги изисквания относно нелоялни 
търговски практики, се прилага този закон.“ 
3. Създават се § 1в, 1г, 1д, 1е, 1ж, 1з и 1и:
„§ 1в. Разпоредбата на чл. 4 за договори, 
различни от договор от разстояние или от 
договор извън търговския обект, и на глава 
четвърта, раздел I се прилагат по отношение 
на договорите, сключени между търговец и 
потребител, включително на договорите за 
доставка на вода, газ, електрическа енергия 
или за централно отопление, както и предос­
тавяни от публични доставчици, доколкото 
стоките и услугите се предоставят въз основа 
на договор.
§ 1г. При противоречие между разпоредбите 
на чл. 4 или разпоредбите на глава четвърта, 
раздел I и разпоредби на правото на Евро­
пейския съюз или разпоредби, въвеждащи в 
българското законодателство изисквания на 
правото на Европейския съюз, регулиращи 
конкретни сектори на икономиката, се при­
лагат разпоредбите на правото на Европей­
ския съюз или разпоредбите на българското 
законодателство, въвеждащо изисквания на 
правото на Европейския съюз за тези кон­
кретни сектори. 
§ 1д. По отношение на договорите за про­
дажба, договорите от разстояние и договорите 
извън търговския обект търговците могат да 
предлагат на потребителите договорни усло­
вия, които предоставят по-висока степен на 
защита от тази, предвидена в чл. 4, в глава 
четвърта, раздел I и в глава пета, раздел II. 
§ 1е. Изискванията за предоставяне на ин­
формация по чл. 4 и глава четвърта, раздел I 
допълват изискванията за предоставяне на 
информация по Закона за дейностите по пре­
доставяне на услуги и Закона за електронната 
търговия. При противоречие между разпо­
редбите на Закона за електронната търговия 
или на Закона за дейностите по предоставяне 
на услуги и разпоредбите на чл. 4 и на глава 
четвърта, раздел I относно съдържанието и 
начина за предоставяне на информация на 
потребителите се прилагат разпоредбите на 
чл. 4 и глава четвърта, раздел I.
§ 1ж. Разпоредбите на чл. 10, 11 и 12 от 
Закона за електронната търговия се прилагат 
независимо от разпоредбата на чл. 49.
§ 1з. Разпоредбите на чл. 62в – 62д се при­
лагат за договори за продажба, договори за 
услуги и договори за доставка на вода, газ, 
електрическа енергия, за централно отопление 
или за цифрово съдържание.
§ 1и. Разпоредбите на чл. 103б и 103в се 
прилагат за договори за продажба. Те не се 
прилагат за договори за доставка на вода, газ 
или електрическа енергия, когато не се предла­
гат за продажба, опаковани в ограничен обем 
или в определено количество, за централно 
отопление или за цифрово съдържание, което 
не се доставя на материален носител.“
4. В § 13:
а) в т. 5 думите „Европейската общност“ 
се заменят с „Европейския съюз“;
б) точка 12 се изменя така:
„12. „Финансова услуга“ e всяка услуга, 
свързана с банкова дейност, кредитиране, 
застраховане, лично пенсионно осигуряване, 
инвестиране или плащане.“;
в) точка 13 се изменя така:
„13. „Стока“ е движима материална вещ, с 
изключение на вещите, продавани при при­
нудително изпълнение или чрез други мерки 
от оправомощени от закона органи, както 
и вещи, изоставени или отнети в полза на 
държавата, обявени за продажба от държавни 
органи. Стоки са и вода, газ и електрическа 
енергия, когато се предлагат за продажба, 
опаковани в ограничен обем или в определено 
количество.“;
г) в т. 25 думите „решение за закупуване 
на стока или услуга, след като се е запознал 
с тях, което води до вземането на решение“ 
се заменят с „информирано решение, което 
води до вземане на търговско решение“; 
д) в т. 30 думите „решение за закупуване на 
стоката или услугата, след като се е запознал 
с нея“ се заменят с „информирано решение“;
е) в т. 32 се създават изречения второ и 
трето: „Такива носители са например хартия, 
устройства за съхранение на данни с USB